Diari Oficial de la Generalitat Valenciana


Sumari del DOGV 8501, del 07-03-2019 (2019/2269)

ACORD d'1 de març de 2019, del Consell, de cessament i nomenament de membre del Consell d'Administració de l'Autoritat Portuària de València.
---------------------------------------------------------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2269


Data del document
:   01-03-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

ACORD d'1 de març de 2019, del Consell, de cessament i nomenament de membre del Consell d'Administració de l'Autoritat Portuària de València. [2019/2269]  
D'acord amb l'article 30.1 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells han d'estar formats, respectivament, pel president de l'entitat, el capità marítim i 13 vocalies.  
  
L'apartat 2 de l'article 30 del text refós esmentat disposa que la designació de les vocalies ha de fer-se necessàriament a proposta de les administracions públiques i les entitats i els organismes representats en el consell d'administració. Així mateix, indica que la separació i el nomenament dels vocals dels consells d'administració de les autoritats portuàries ha de ser acordada per l'òrgan competent de la comunitat autònoma, a proposta de les organitzacions, els organismes i les entitats a què aquells representen.  
Correspon al Consell aquesta competència, per raó de l'article 17.b de la Llei 5/1983, de 30 de desembre, de la Generalitat, del Consell.  
  
L'Administració de l'Estat ha proposat la separació de Patricia López-Ruiz de Salazar i la designació de Cristina Rodríguez-Solano Prieto, totes dues advocades de l'Estat.  
En conseqüència, a proposta de la consellera d'Habitatge, Obres Públiques i Vertebració del Territori, el Consell, amb la deliberació prèvia, en la reunió de l'1 de març de 2019,  
  
  
ACORDA  
  
Primer  
Separar, com a vocal del Consell d'Administració de l'Autoritat Portuària de València, en representació de l'Administració general de l'Estat, Patricia López-Ruiz de Salazar, amb efecte des del dia de la publicació d'aquest acord en el Diari Oficial de la Generalitat Valenciana.  
  
Segon  
Designar com a vocal del Consell d'Administració de l'Autoritat Portuària de València, en representació de l'Administració general de l'Estat, Cristina Rodríguez-Solano Prieto, amb efecte des de l'endemà de la publicació d'aquest acord en el Diari Oficial de la Generalitat Valenciana  
  
València, 1 de març de 2019  
  
La consellera secretària,  
MÓNICA OLTRA JARQUE